ᱭᱚᱵᱚᱛᱢᱟᱞ

ᱭᱚᱵᱚᱛᱢᱟᱞ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱢᱚᱦᱟᱨᱟᱥᱴᱨᱚ ᱨᱮ ᱢᱤᱫ ᱥᱚᱦᱚᱨ ᱟᱨ ᱱᱚᱜᱚᱨ ᱯᱟᱞᱤᱠᱟ  ᱵᱟᱹᱭᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱭᱚᱵᱚᱛᱢᱟᱞ ᱦᱚᱱᱚᱛ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱭᱚᱵᱚᱛᱢᱟᱞ ᱰᱤᱵᱤᱡᱚᱱ ᱦᱮᱰᱠᱩᱣᱟᱴᱚᱨ ᱚᱢᱨᱟᱵᱟᱛᱤ ᱠᱷᱚᱱ ᱙᱐ ᱠᱤᱞᱚᱢᱤᱴᱚᱨ ᱥᱟᱸᱜᱤᱧᱟ ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱢᱩᱢᱵᱟᱭ ᱠᱷᱚᱱ ᱫᱚ ᱖᱗᱐ ᱠᱤᱞᱚᱢᱤᱴᱚᱨ (᱔᱒᱐ ᱢᱤᱞ) ᱥᱟᱸᱜᱤᱧᱟ ᱾ ᱱᱚᱣᱟ ᱢᱟᱨᱟᱴᱷᱤ ᱭᱚᱵᱚᱛ (ᱵᱩᱨᱩ) ᱟᱨ ᱢᱟᱞ (ᱯᱟᱸᱠᱛᱤ) ᱠᱷᱚᱱ ᱦᱟᱛᱟᱣ ᱟᱠᱟᱱᱟ ᱾ ᱱᱚᱣᱟ ᱫᱚ ᱫᱩᱨᱜᱟᱹ ᱯᱟᱨᱟᱵᱽ (ᱱᱟᱶ ᱨᱟᱛᱨᱤ) ᱨᱮᱱᱟᱜ ᱯᱟᱨᱟᱵᱽ ᱞᱟᱹᱜᱤᱫ ᱛᱮ ᱯᱷᱮᱢᱚᱥ ᱟᱠᱟᱱᱟ ᱾ ᱱᱚᱣᱟ ᱫᱩᱨᱜᱟᱹ ᱢᱟᱱᱰᱯᱟᱢ ᱟᱜ ᱢᱟᱨᱟᱝ ᱥᱟᱡᱽᱣᱟᱛ ᱨᱮ ᱠᱚᱞᱠᱟᱛᱟ ᱛᱟᱭᱚᱢ ᱒ ᱟᱱᱟᱜ ᱴᱷᱟᱶ ᱨᱮ ᱢᱮᱱᱟᱜᱼᱟ ᱾

ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛᱤᱭᱟᱹ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱭᱚᱵᱚᱛᱢᱟᱞ ᱨᱤᱱ ᱜᱩᱴ ᱦᱚᱲ ᱮᱞ ᱑᱑᱖,᱕᱕᱑ ᱦᱤᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱷᱚᱱ ᱕᱘,᱕᱔᱙ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱕᱘,᱐᱐᱒ ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐ ᱠᱷᱚᱱ ᱖ ᱵᱚᱪᱷᱚᱨ ᱩᱢᱚᱨ ᱵᱷᱤᱛᱤᱨ ᱨᱤᱱ ᱦᱚᱲ ᱮᱞ ᱫᱚ ᱑᱑,᱓᱖᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱭᱚᱵᱚᱛᱢᱟᱞ ᱨᱮ ᱥᱟᱶᱦᱮᱫ ᱨᱤᱱ ᱜᱩᱴ ᱮᱞ ᱙᱖,᱗᱒᱖ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ, ᱚᱠᱟᱨᱮ ᱘᱒.᱙% ᱦᱚᱲ ᱮᱞ ᱘᱕.᱑% ᱠᱚᱲᱟ ᱟᱜ ᱥᱮᱪᱮᱫ ᱟᱨ ᱘᱐.᱙% ᱛᱤᱨᱞᱟᱹ ᱟᱜ ᱥᱮᱪᱮᱫ ᱛᱟᱦᱮᱸ ᱠᱟᱱᱟ ᱾ ᱭᱚᱵᱚᱛᱢᱟᱞ ᱨᱮᱱᱟᱜ ᱗+ ᱦᱚᱲ ᱮᱞ ᱨᱤᱱ ᱥᱮᱪᱮᱫ ᱫᱚᱨ ᱫᱚ ᱙᱑.᱙% ᱛᱟᱦᱮᱸ ᱠᱟᱱᱟ, ᱚᱱᱰᱮ ᱠᱚᱲᱟ ᱟᱜ ᱥᱮᱪᱮᱫ ᱫᱚᱨ ᱫᱚ ᱙᱔.᱘% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱫᱚ ᱘᱙.᱑% ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱑᱙,᱘᱑᱖ ᱟᱨ ᱟᱹᱫᱤᱵᱟᱹᱥᱤ ᱫᱚ ᱖,᱕᱔᱓ ᱜᱟᱱ ᱠᱚ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱨᱮ ᱭᱚᱵᱚᱛᱢᱟᱞ ᱨᱮ ᱒᱖᱑᱗᱓ ᱚᱲᱟᱜ ᱛᱟᱦᱮᱸ ᱠᱟᱱᱟ ᱾

ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ

ᱥᱚᱲᱚᱠ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱔᱔ (ᱵᱟᱨᱚᱬᱟᱥᱤᱼᱠᱟᱱᱭᱟᱠᱩᱢᱟᱨᱤ) ᱦᱚᱱᱚᱛ ᱨᱮᱱᱟᱜ ᱵᱟᱰᱠᱤ, ᱠᱟᱨᱚᱸᱡᱤ, ᱯᱤᱸᱰᱷᱚᱨᱣᱟᱰᱟ, ᱯᱟᱴᱚᱱᱵᱚᱨᱤ ᱟᱨ ᱠᱮᱞᱟᱯᱩᱨ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱯᱚᱱᱚᱛ ᱨᱟᱡᱽᱰᱟᱦᱟᱨ (ᱚᱢᱨᱟᱵᱟᱛᱤᱼᱪᱟᱱᱫᱽᱨᱟᱯᱩᱨ) ᱱᱮᱨ, ᱭᱚᱵᱚᱛᱢᱟᱞ, ᱡᱚᱫᱷᱢᱚᱦᱟ, ᱢᱚᱦᱫᱟ, ᱩᱢᱨᱤ, ᱠᱟᱨᱚᱸᱡᱟ ᱟᱨ ᱣᱟᱱᱤ ᱞᱮᱠᱟᱛᱮ ᱥᱮᱱᱚᱜᱼᱟ ᱾ (ᱱᱟᱜᱽᱯᱩᱨᱼᱛᱩᱞᱡᱟᱯᱩᱨ) ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱖᱑ ᱠᱟᱞᱟᱢᱵᱽ, ᱭᱚᱵᱚᱛᱢᱟᱞ, ᱟᱨᱱᱤ ᱟᱨ ᱩᱢᱚᱨᱠᱷᱮᱰ ᱞᱮᱠᱟᱛᱮ ᱥᱮᱱᱚᱜᱼᱟ ᱾

ᱨᱮᱞ ᱰᱟᱦᱟᱨ
ᱭᱚᱵᱚᱛᱢᱟᱞ ᱗᱖᱒ ᱢᱤᱞᱤ (᱓᱐.᱐ ᱤᱸᱪ) ᱱᱮᱨᱚ ᱜᱮᱡᱽ ᱨᱮᱞᱣᱮ ᱨᱮᱱᱟᱜ ᱮᱛᱚᱢ ᱴᱟᱨᱢᱤᱱᱟᱥ ᱠᱟᱱᱟ ᱚᱠᱟ ᱞᱚᱠᱟᱞ ᱞᱮᱠᱟᱛᱮ ᱥᱟᱠᱩᱱᱛᱚᱞᱟ ᱨᱮᱞᱣᱮ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱣᱟ ᱞᱟᱭᱤᱱ ᱢᱩᱨᱛᱤᱡᱟᱯᱩᱨ ᱨᱮ ᱵᱨᱚᱰ ᱜᱮᱡᱽ ᱦᱟᱵᱽᱲᱟᱼᱱᱟᱜᱽᱯᱩᱨᱼᱢᱩᱢᱵᱟᱭ ᱞᱟᱭᱤᱱ ᱥᱟᱶ ᱵᱟᱨᱭᱟ ᱡᱟᱸᱜᱟ ᱡᱚᱲᱟᱣ ᱠᱟᱛᱮ ᱵᱮᱱᱟᱣ ᱟᱠᱟᱱᱟ ᱼ ᱗᱖ ᱠᱤᱞᱚᱢᱤᱴᱚᱨ (᱔᱗ ᱢᱤᱞ) ᱠᱚᱧᱮ ᱡᱟᱸᱜᱟ ᱟᱪᱟᱞᱯᱩᱨ ᱫᱷᱟᱵᱤᱡ ᱟᱨ ᱑᱑᱓ ᱠᱤᱞᱚᱢᱤᱴᱚᱨ (᱗᱐ ᱢᱤᱞ) ᱮᱛᱚᱢᱼᱥᱟᱢᱟᱝ ᱡᱟᱸᱜᱟ ᱭᱚᱵᱚᱛᱢᱟᱞ ᱫᱷᱟᱹᱵᱤᱡ ᱾ ᱫᱚᱨᱵᱷᱟ ᱥᱴᱮᱥᱚᱱ ᱱᱚᱣᱟ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾

ᱢᱤᱫᱴᱟᱹᱝ ᱟᱨ ᱞᱟᱭᱤᱱ, ᱢᱟᱡᱚᱨᱤᱼᱢᱩᱫᱽᱠᱷᱮᱰ ᱞᱟᱭᱤᱱ ᱦᱚᱱᱚᱛ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱣᱟᱱᱤ ᱱᱚᱣᱟ ᱞᱟᱭᱤᱱ ᱨᱮ ᱢᱤᱫᱴᱟᱝ ᱨᱮᱞᱣᱮ ᱥᱴᱮᱥᱚᱱ ᱢᱮᱱᱟᱜᱼᱟ ᱾

ᱯᱚᱱᱚᱛ ᱠᱮᱵᱤᱱᱮᱴ ᱫᱚ ᱣᱟᱨᱫᱷᱟᱼᱱᱟᱱᱫᱮᱲ ᱨᱮᱞ ᱞᱤᱸᱠ ᱯᱨᱚᱡᱮᱠᱴ ᱫᱚ ᱠᱩᱥᱤ ᱟᱫᱟᱼᱟ ᱾ ᱱᱚᱣᱟ ᱨᱮᱞ ᱞᱟᱭᱤᱱ ᱵᱤᱫᱟᱨᱵᱷ ᱨᱮ ᱣᱟᱨᱫᱷᱟᱼᱭᱚᱵᱚᱛᱢᱟᱞ ᱫᱚ ᱢᱟᱨᱟᱴᱷᱣᱟᱰᱟ ᱨᱮ ᱱᱟᱱᱫᱮᱲ ᱠᱷᱚᱱ ᱡᱚᱲᱟᱜᱼᱟ ᱾

ᱩᱰᱟᱹᱱ
ᱭᱚᱵᱚᱛᱢᱟᱞ ᱩᱰᱟᱹᱱ ᱰᱟᱹᱦᱤ ᱫᱚ ᱭᱚᱵᱚᱛᱢᱟᱞ ᱥᱚᱦᱚᱨ ᱠᱷᱚᱱ ᱫᱚ ᱙ ᱠᱤᱞᱚᱢᱤᱴᱚᱨ (᱕.᱖ ᱢᱤᱞ) ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱟᱨ ᱩᱛᱷᱱᱟᱹᱣ ᱞᱟᱹᱜᱤᱫ ᱛᱮ ᱨᱤᱞᱟᱭᱟᱸᱥ ᱮᱭᱟᱨᱯᱚᱨᱴ ᱰᱮᱵᱽᱞᱚᱯᱟᱨ ᱞᱤᱢᱤᱴᱮᱰ ᱤᱫᱤ ᱛᱮ ᱞᱟᱜᱟᱣ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
Department of Agriculture and Cooperation, Ministry of agriculture of Government of India 

ᱛᱷᱚᱠ:ᱭᱚᱵᱚᱛᱢᱟᱞ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ
ᱛᱷᱚᱠ:ᱢᱚᱦᱟᱨᱟᱥᱴᱨᱚ ᱨᱮᱱᱟᱜ ᱥᱚᱦᱚᱨ ᱠᱚ